NIA ने 45 आरोपियों की तस्वीरें और लुकआउट नोटिस जारी किया, लोगों से पहचान में मदद मांगी
Indian high commission UK | NIA releases 45 photos of Khalistani attackers; 19 मार्च को लंदन स्थित इंडियन हाई कमीशन पर हमला करने वाले खालिस्तान समर्थकों में से कुछ आरोपियों की पहचान कर ली गई है।
19 मार्च को लंदन स्थित इंडियन हाई कमीशन पर हमला करने वाले खालिस्तान समर्थकों में से कुछ आरोपियों की पहचान कर ली गई है। NIA ने बुधवार को 45 आरोपियों की तस्वीरें जारी की हैं। एक लुकऑट नोटिस भी जारी किया गया है।
लोगों से अपील की गई है कि वो तस्वीरों में नजर आ रहे लोगों की पहचान में मदद करें। इसके लिए एक वॉट्सएप नंबर भी जारी किया है। सोमवार को NIA ने हमले को लेकर 2 घंटे के वीडियो फुटेज जारी किए थे।
वहीं, खालिस्तान लिबरेशन फोर्स (KLF) के लंदन के चीफ अवतार सिंह खांडा की हालत नाजुक है। उसे लंदन के अस्पताल में लाइफ सपोर्ट पर रखा गया है। सूत्रों के मुताबिक, उसे किसी ने जहर दिया है।
मार्च में खांडा को गिरफ्तार किया गया था
मीडिया रिपोर्ट्स के मुताबिक, मार्च में खांडा को इंडियन हाई कमीशन के बाहर लहरा रहे तिरंगे को उतारने के आरोप में गिरफ्तार किया गया था। ‘वारिस पंजाब दे’ संगठन के चीफ अमृतपाल सिंह को 37 दिनों तक पुलिस के चंगुल से बचाने में खांडा का अहम रोल रहा था।
बम बनाने में माहिर खांडा का जन्म पंजाब के मोगा जिले में हुआ था। उसका पूरा परिवार खालिस्तान आंदोलन से जुड़ा हुआ है। खांडा को खालिस्तानी आतंकी जगतार सिंह तारा और परमजीत सिंह पम्मा का करीबी माना जाता है।
हमले को लेकर फॉरेन मिनिस्ट्री ने होम मिनिस्ट्री से जांच में मदद मांगी थी
इंडियन हाई कमीशन पर हुए हमले का आरोप ब्रिटेन में मौजूद खालिस्तान समर्थकों पर लगा था। इन लोगों ने हाईकमीशन पर लगा हमारा नेशनल फ्लैग भी उतार दिया था। इस मामले की जांच के लिए फॉरेन मिनिस्ट्री ने होम मिनिस्ट्री से जांच में मदद मांगी थी। तब यह मामला NIA को सौंपा गया था।
12 जून को NIA ने CCTV फुटेज का पैकेज जारी किया था
सोशल मीडिया पर लिंक शेयर
NIA ने कुल मिलाकर पांच वीडियो जारी किए थे। इन्हें अपनी वेबसाइट पर पोस्ट किया और इसका लिंक ऑफिशियल ट्विटर हैंडल पर दिया था। इस मामले की जांच के लिए NIA की टीम कई बार लंदन गई और उसने स्कॉटलैंड यार्ड से भी बातचीत की। अप्रैल में यूनियन होम सेक्रेटरी अजय भल्ला ने इस बारे में ब्रिटिश सरकार से बातचीत की थी।
भारत सरकार ने ब्रिटेन से पूछा था- हाई कमीशन को जरूरी सिक्योरिटी मुहैया क्यों नहीं कराई गई। हमले में शामिल लोगों पर क्या एक्शन लिया गया। खालिस्तान समर्थक रिफ्यूजी स्टेटस का नाजायज फायदा कैसे उठा रहे हैं।
19 मार्च को लंदन में क्या हुआ था
